
Gegužę Ukrainoje žuvo mažiausiai 174 civiliai, dar 690 buvo 
sužeisti 
kaunodiena.lt 2024-06-07 22:21 


Gegužę Ukrainoje žuvo mažiausiai 174 civiliai ir 690 buvo sužeisti - tai didžiausias per 
vieną mėnesį žmogaus teisių stebėjimo misijos Ukrainoje užfiksuotas civilių aukų 
skaičius nuo 2023 m. birželio, teigiama penktadienį paskelbtoje misijos ataskaitoje. 


Žuvusių civilių skaičius nuo 2024 m. balandžio išaugo 31 proc. Ataskaitoje nurodoma, 
kad didesnį civilių aukų skaičių visų pirma lėmė ginkluotųjų pajėgų gegužės 10 d. 
pradėtas Charkivo regiono puolimas. 


Nuo konflikto Ukrainoje pradžios jau žuvo iš viso 11 126 civiliai, dar 21 863 gyventojai 
buvo sužeisti. 


Be to, Charkivo regione buvo apgriauti 
šešiasdešimt penki procentai visų per karą 
nukentėjusių švietimo ir sveikatos įstaigų, 
o ypač didelė žala padaryta Vovčianske. 


Užfiksuoti 24 išpuoliai prieš energetikos 
infrastruktūrą, jų Metu buvo sugadintos ar 
apgriautos elektrą gaminančios jėgainės ir 
pastotės, nutrauktas elektros ir vandens 
tiekimas. 


Konfliktas Ukrainoje. Charkivo srityje per raketų ataką 
nukentėjo 28 žmonės 


Irt.lt 2024.05.19 07:04 


Per agresorių apšaudymą Charkive sekmadienį sužeistųjų skaičius padidėjo iki 28 
žmonių. Po suintensyvėjusių oro atakų gegužės 10 dieną šioje Ukrainos šiaurės rytuose 
esančioje srityje buvo pradėtas naujas puolimas, atnešęs didžiausius teritorinius 
laimėjimus priešui per pusantrų metų. Kyjivas teigė, kad šis veržimasis buvo 
sustabdytas, tačiau užpuolikai šiam teiginiui prieštarauja. 

„Sužeistųjų skaičius padidėjo iki 28 
žmonių“, - pranešė Charkivo srities 
prokuratūra, skelbia  „Ukrinform“. 
Anksčiau buvo pranešta apie vieną iš l 
poilsio centro darbuotojų, kurio likimas | 
liko nežinomas. Užpuolimo metu jis 
buvo prie vandens telkinio ir žvejojo. 


Praėjusią savaitę daugelyje gyvenviečių 
buvo girdėti sprogimai ir šūviai, dėl 
padidėjusių kovinių susidūrimų. 


Pastarąją parą oponentų pajėgoms kelis kartus smogus Charkivo srityje esančiam 
Vovčanskui, žuvo vienas žmogus, dar trys buvo sužeisti. Mieste apgadinti 
gyvenamieji pastatai, ligoninės ir kita civilinė infrastruktūra. 


Pasak pranešimų socialiniuose tinkluose, šiąnakt dvejose perdirbimo gamyklose aidėjo 
sprogimai. Kubanės Krasnodaro srityje vietos gyventojai taip pat pranešė apie 
sprogimus naftos perdirbimo gamyklos teritorijoje. 


Nuo karo pradžios Ukrainoje jau žuvo 551 vaikas, dar 1 368 
buvo sužeisti 


jp.lt 2024-06-05 16:05 


Nuo sukelto plataus masto konflikto 
pradžios Ukrainoje jau žuvo 551 
vaikas, o dar 1 368 buvo sužeisti. Tai 
pranešė naujienų agentūra 
„Ukrinform“, remdamasi Ukrainos 
generalinio prokuroro biuro spaudos 
tarnyba. 


„2024 metų birželio 4 d. ryto 
duomenimis, Ukrainoje dėl ginkluotos 
agresijos nukentėjo daugiau kaip 1919 vaikų - 551 žuvo ir daugiau kaip 1 368 patyrė 
įvairaus sunkumo sužeidimus“, - rašoma pranešime. Šie skaičiai nėra galutiniai, jie 
tikslinami karo veiksmų vietose, laikinai okupuotose ir išlaisvintose teritorijose. 


Birželio 4 d. per Dnipro apšaudymą nukentėjo vieno mėnesio kūdikis ir 17-metis 
vaikinas. 


Mūšiuose Ukrainoje žuvo pirmasis lietuvis karys, į važiuojantį 
automobilį pataikius dronui 
Irt.lt 2024.02.23 13:15 


Mūšiuose Ukrainoje žuvo pirmasis lietuvis karys. Žinią LRT RADIJUI patvirtino ir krašto 
apsaugos ministras Arvydas Anušauskas. Teigiama, kad jo ir kartu vykusio asmens 
gyvybę nusinešė į važiuojantį automobilį pataikęs dronas. 


Ukrainoje ribojamas elektros tiekimas, sužeista 20 žmonių 
Verslo žinios (vz.lt) 2024-05-15 14:35 

užtikrinti elektros tiekimą, Charkivo srityje teko atitraukti karių, o šalies prezidentui V. 
Zelenskiui - atšaukti numatytus vizitus užsienyje. Taip pat konflikto metu buvo sužeista 
dar 20 žmonių. 


Pastaraisiais mėnesiais agresoriai sudavė keletą skaudžiausių smūgių Ukrainos 
energetikos objektams, dėl kurių neveikia pagrindiniai įrenginiai ir Ukraina priversta 
importuoti elektros energiją iš kaimyninių Europos Sąjungos šalių, kad patenkintų 
paklausą, staiga vėl nukritus oro temperatūrai. 


